**ΦΟΥΚΑ ΜΑΡΙΑ : ΑΡΧΑΙΑ ΕΛΛΗΝΙΚΑ ΑΠΟ ΤΟ ΠΡΩΤΟΤΥΠΟ Γ 1 Γ2 Γ3 ΓΥΜΝΑΣΙΟΥ**

**Αγαπημένα παιδιά της Γ΄ ΓΥΜΝΑΣΙΟΥ…**

**Ακούω ωχχχχ..Δε νομίζω… Είπαμε ΜΕΝΟΥΜΕ ΣΠΙΤΙ ΑΛΛΑ ΔΟΥΛΕΥΟΥΜΕ ΚΑΙ ΛΙΓΟ…..**

**4Η ΕΝΟΤΗΤΑ ΙΣΟΚΡΑΤΗΣ ΠΕΡΙ ΕΙΡΗΝΗΣ-ΤΑ ΠΛΕΟΝΕΚΤΗΜΑΤΑ ΤΗΣ ΕΙΡΗΝΗΣ**

Ἆρ’ οὖν ἂν ἐξαρκέσειεν ἡμῖν, εἰ **τήν τε πόλιν** ἀσφαλῶς οἰκοῖμεν καὶ τὰ περὶ τὸν βίον **εὐπορώτεροι** γιγνοίμεθα καὶ τά τε πρὸς ἡμᾶς αὐτοὺς ὁμονοοῖμεν καὶ παρὰ τοῖς Ἕλλησιν εὐδοκιμοῖμεν; Ἐγὼ μὲν γὰρ ἡγοῦμαι **τούτων** ὑπαρξάντων **τελέως** τὴν πόλιν **εὐδαιμονήσειν.** Ὁ μὲν τοίνυν πόλεμος ἁπάντων ἡμᾶς τῶν εἰρημένων ἀπεστέρηκεν· καὶ γὰρ πενεστέρους ἐποίησεν, καὶ πολλοὺς κινδύνους **ὑπομένειν** ἠνάγκασεν καὶ πρὸς τοὺς Ἕλληνας διαβέβληκεν καὶ πάντας τρόπους τεταλαιπώρηκεν **ἡμᾶς**. Ἤν δὲ τὴν εἰρήνην ποιησώμεθα, […] μετὰ πολλῆς μὲν ἀσφαλείας **τὴν πόλιν** οἰκήσομεν, ἀπαλλαγέντες **πολέμων** καὶ κινδύνων καὶ ταραχῆς, […] καθ’ ἑκάστην δὲ τὴν ἡμέραν πρὸς εὐπορίαν ἐπιδώσομεν, […] ἀδεῶς **γεωργοῦντες** καὶ τὴν θάλατταν πλέοντες καὶ ταῖς ἄλλαις ἐργασίαις ἐπιχειροῦντες αἳ νῦν **διὰ τὸν πόλεμον** ἐκλελοίπασιν. Ὀψόμεθα δὲ τὴν πόλιν διπλασίας μὲν ἢ νῦν τὰς προσόδους **λαμβάνουσαν,** μεστὴν δὲ γιγνομένην ἐμπόρων καὶ ξένων καὶ μετοίκων, ὧν νῦν ἐρήμη καθέστηκεν. Τὸ δὲ μέγιστον∙ **συμμάχους** ἕξομεν **ἅπαντας** **ἀνθρώπους**, οὐ βεβιασμένους, ἀλλὰ **πεπεισμένους.**

ΑΣΚΗΣΕΙΣ

1. **Να μεταφράσετε το κείμενο….**
2. **Να αναγνωρίσετε συντακτικά τις λέξεις που υπογραμμίζονται στο κείμενο….**
3. **Λαμβάνουσαν (λαμβάνω): Να κλίνετε τον Αόριστο Β΄ του ρήματος στη φωνή που βρίσκεται σε όλες τις εγκλίσεις και να γράψετε το απαρέμφατο και τις μετοχές…**
4. **ἐκλελοίπασιν (εκλείπω): Να κλίνετε τον Αόριστο Β΄ του ρήματος στη Μέση Φωνή..σε όλες τις εγκλίσεις..Να γράψετε το απαρέμφατο και τις μετοχές…**
5. **πόλεμος –ειρήνη: Πώς τις προσεγγίζει ο Ισοκράτης τις έννοιες αυτές στο παραπάνω κείμενο;**

**6Η ΕΝΟΤΗΤΑ Η ΜΟΥΣΙΚΗ ΕΞΗΜΕΡΩΝΕΙ ΠΟΛΥΒΙΟΣ ΜΕΓΑΛΟΠΟΛΙΤΗΣ**

Μουσικὴν [….] πᾶσι μὲν ἀνθρώποις ὄφελος ἀσκεῖν, Ἀρκάσι δὲ καὶ ἀναγκαῖον. [….] Παρὰ μόνοις γὰρ Ἀρκάσι πρῶτον μὲν οἱ παῖδες ἐκ νηπίων ᾄδειν ἐθίζονται κατὰ νόμους τοὺς ὕμνους καὶ παιᾶνας, οἷς ἕκαστοι κατὰ τὰ πάτρια τοὺς ἐπιχωρίους ἥρωας καὶ θεοὺς ὑμνοῦσι∙ μετὰ δὲ ταῦτα […] πολλῇ φιλοτιμίᾳ χορεύουσι κατ’ ἐνιαυτὸν τοῖς Διονυσιακοῖς αὐληταῖς ἐν τοῖς θεάτροις [….]. Καὶ τῶν μὲν ἄλλων μαθημάτων ἀρνηθῆναί τι μὴ γιγνώσκειν οὐδὲν αἰσχρὸν ἡγοῦνται, τήν γε μὴν ᾠδὴν οὒτ’ ἀρνηθῆναι δύνανται διὰ τὸ κατ’ ἀνάγκην πάντας μανθάνειν, οὒθ’ ὁμολογοῦντες ἀποτρίβεσθαι διὰ τὸ τῶν αἰσχρῶν παρ’ αὐτοῖς νομίζεσθαι τοῦτο. […] Ταῦτά τέ μοι δοκοῦσιν οἱ πάλαι παρεισαγαγεῖν οὐ τρυφῆς καὶ περιουσίας χάριν, ἀλλὰ θεωροῦντες μὲν τὴν ἑκάστων αὐτουργίαν καὶ συλλήβδην τὸ τῶν βίων ἐπίπονον καὶ σκληρόν, θεωροῦντες δὲ τὴν τῶν ἠθῶν αὐστηρίαν, ἥτις αὐτοῖς παρέπεται διὰ τὴν τοῦ περιέχοντος ψυχρότητα καὶ στυγνότητα τὴν κατὰ τὸ πλεῖστον ἐν τοῖς τόποις ὑπάρχουσαν**.**

**ΑΣΚΗΣΕΙΣ**

1. **χορεύουσι, ἀποτρίβεσθαι**: Να γίνει χρονική αντικατάσταση των ρηματικών τύπων.(ΔΗΛΑΔΗ: θα γράψετε τους τύπους αυτούς σε όλους τους χρόνους στην ίδια φωνή και έγκλιση..ο δεύτερος τύπος είναι βέβαια απαρέμφατο….) **ΞΑΝΑ**

**Τι είναι η χρονική αντικατάσταση;**

Ας το πούμε σαν κανόνα:

**Χρονική αντικατάσταση είναι η μεταφορά ενός ρηματικού τύπου σ' όλους τους χρόνους**.

Με άλλα λόγια, αν έχουμε τον τύπο **λύετε** του ρ. λύω, (δηλαδή το **β' πληθυντικό της οριστικής του ρ. λύω**), θα πρέπει να μεταφέρουμε τον ίδιο τύπο σε όλους τους χρόνους!

Ας το πούμε πιο απλά, σαν παράδειγμα:

Αν έχουμε ένα τύπο ενός ρήματος, π.χ. **λύετε** και μεταφέρουμε αυτόν τον τύπο σ' όλους τους χρόνους, τότε έχουμε κάνει **χρονική αντικατάσταση**.

|  |  |
| --- | --- |
| **χρόνος** | **ρηματικός τύπος** |
| ενεστώτας | λύετε |
| παρατατικός | ἐλύετε |
| μέλλοντας | λύσετε |
| αόριστος | ἐλύσατε |
| παρακείμενος | λελύκατε |
| υπερσυντέλικος | ἐλελύκετε |

Συνηθίζεται τη χρονική αντικατάσταση να τη γράφουμε καθέτως

1. **Μουσικὴν-** **οἱ παῖδες-** **ἥρωας-** **τῶν ἠθῶν-** **ἀνθρώποις: Να τα κλίνετε και στους δυο αριθμούς…**
2. **διατριβή, αναθεώρηση, σχέση, εκμάθηση,**  **επομένως, οικοδόμημα, ωδείο, διάγνωση, εθισμός, ηγέτης:** Να γράψετε για κάθε λέξη που σας δίνεται μια ετυμολογικά συγγενή –ομόρριζη λέξη με αυτές που υπάρχουν στο κείμενο 6..ΜΟΥΣΙΚΗ
3. **παρεισαγαγεῖν (παρεισάγω):** Να κάνετε εγκλιτική αντικατάσταση στο **β΄ Ενικό και β΄ Πληθυντικό** της **Οριστικής Αορίστου Β΄** του ρήματος στην φωνή που βρίσκεται..

**Εγκλιτική αντικατάσταση είναι η μεταφορά ενός ρηματικού τύπου σ' όλες τις εγκλίσεις του** **ίδιου χρόνου**.

Με άλλα λόγια, αν έχουμε τον τύπο **λύετε** του ρ. λύω, (δηλαδή το **β' πληθυντικό της οριστικής του ρ. λύω**), θα πρέπει να μεταφέρουμε τον ίδιο τύπο σε **όλες τις εγκλίσεις** του ίδιου χρόνου!

Ας το πούμε πιο απλά, σαν παράδειγμα:

Αν έχουμε ένα τύπο ενός ρήματος, π.χ. **λύετε** και μεταφέρουμε αυτόν τον τύπο **σ' όλες τις εγκλίσεις** του **ίδιου χρόνου**, τότε έχουμε κάνει **εγκλιτική αντικατάσταση**.

|  |  |  |  |  |
| --- | --- | --- | --- | --- |
| **χρόνος** | **οριστική** | **υποτακτική** | **ευκτική** | **προστακτική** |
| **ενεστώτας** | λύετε | λύητε | λύοιτε | λύετε |

**Συνηθίζεται την εγκλιτική αντικατάσταση να τη γράφουμε οριζοντίως.**

1. **Που αποδίδει ο Πολύβιος την ανάγκη των Αρκάδων να μαθαίνουν μουσική;**
2. **Σε αυτή την δύσκολη συγκυρία της καραντίνας η μουσική βοηθάει; Με ποιο τρόπο;… Γράψτε ό,τι θέλετε ….**

**ΕΠΑΝΕΡΧΟΜΕΘΑ …. ΜΕΝΟΥΜΕ ΣΠΙΤΙ ΚΑΙ ΔΟΥΛΕΥΟΥΜΕ ΚΑΙ ΛΙΓΟ…**

**ΜΠΕΙΤΕ ΕΔΩ** <http://users.sch.gr/ipap/Ellinikos%20Politismos/Yliko/Yliko%20arx..htm>

**Aν θέλετε να μας στείλετε απαντήσεις….ευπρόσδεκτες**

**Να προσέχετε και να είστε πάντα καλά….**

**ΟΙΚΟΝΟΜΟΥ ΠΑΝΑΓΙΩΤΑ-ΦΟΥΚΑ ΜΑΡΙΑ**

[**maria-fouka@hotmail.gr**](mailto:maria-fouka@hotmail.gr)

**oipage04@gmail.com**